Terence Hill

**Mario Girotti**, nado en Venecia o 29 de marzo de 1939, é un actor e director italiano, máis coñecido co nome artístico de **Terence Hill**. É particularmente recoñecido polas súas películas a carón de Bud Spencer (Carlo Pedersoli).

## Traxectoria 
### Os comezos 
Mario Girotti nace de nai alemá e pai italiano en Venecia o 29 de marzo do 1939, e a súa infancia transcorre en Saxonia, en Dresde. Xa de novo demostraba unha certa predisposición para a actuación, un carácter extravertido, intelixencia e curiosidade.

A súa aparición na gran pantalla deuse case de casualidade cando, aínda sendo moi novo, espertou o interese do director Dino Risi durante unha competición de natación. Mario foi seleccionado para un pequeno papel do filme *Vacanze con il gangster* (1951). Mario seguiría os seus estudos, emprendendo unha modesta carreira de actor para pagar os mesmos.

### Os primeiros éxitos e o encontro con Bud Spencer 
Despois de tres anos de estudos de Literatura Clásica na Universidade de Roma, decide dedicarse completamente ao cine, obtendo un bo resultado. O director Luchino Visconti escólleo para a adaptación ao cine do libro *O Gatopardo*. O filme dálle unha certa notoriedade e lanza a súa carreira de actor.

No 1967 casa con Lori Zwicklbauer, unha rapaza americana de orixe alemá, a que coñeceu o mesmo ano da rodaxe de *Dio perdona... io no!*. Pero nesa rodaxe o encontro máis importante desde o punto de vista artístico foi con Carlo Pedersoli, alias Bud Spencer, o futuro inseparable compañeiro de interpretación. Decide con este último cambiar de nome, considerando "Mario Girotti" demasiado "italiano". Escolle o nome "Terence" en homenaxe ó autor latino Terenzio, americánizandoo, e acompañándoo do apelido "Hill".

Foi unha curiosidade á participación de Terence Hill neste filme: foi elixido para substituír a Peter Martell (Pietro Martellanza), vítima dun accidente a cabalo.

Aínda que en *Lo chiamavano Trinità* Terence Hill non fora inicialmente seleccionado para o papel protagonista, pois Enzo Barboni (máis coñecido como E.B. Clucher) elixira a Franco Nero para interpretar o papel de Trinità, pero o actor preferiu unha produción americana, a película *Camelot* (1967). Elixiuse a Terence polo seu parecido con Franco Nero.

### A notoriedade internacional 
Algúns títulos do xénero Spaghetti Western xunto ó seu amigo Bud Spencer levárono ao éxito, como o filme de culto *Lo chiamavano Trinità* (1970) e a súa secuela *...continuavano a chiamarlo Trinità* (1971), que os lanzaron ao estrelato internacional.

A eses títulos seguiron outros igualmente exitosos como *...altrimenti ci arrabbiamo!* e *Io sto con gli ippopotami*.

Naquel tempo, Hill participa nalgunha produción hollywoodiana, como *La Bandera: marcia o muori* (1977), de Dick Richards, con Gene Hackman, e *Mister Miliardo* (1977) de Jonathan Kaplan, con Valerie Perrine.

Ó mesmo tempo, e co seu amigo Bud Spencer, colaboraron na coreografía e música dalgunha das súas películas. Máis tarde, Hill decidiría dedicarse tamén ao oficio de dirixir as súas propias películas.

### A crise e o rexurdir 
Hill atravesou un longo período de depresión causada pola perda no 1990 (a causa dun accidente de tráfico en Stockbridge, Massachussett) do seu fillo adoptivo Ross, co que aparecera no 1983 no filme *Don Camillo* e no 1987 no filme *Renegade - Un osso troppo duro*. Sucesivamente o actor foi relanzando a súa carreira participando na serie televisiva italiana *Don Matteo*.

## Filmografía 
### Actor 
#### Como Mario Girotti 
* *Vacanze col gangster* de Dino Risi (1951)
* *La voce del silenzio* de Georg Wilhelm Pabst (1952)
* *Villa Borghese* di Gianni Franciolini (1953)
* *Divisione Folgore* de Duilio Coletti (1954)
* *Gli sbandati* de Francesco Maselli (1955)
* ''La vena d'oro* de Mauro Bolognini (1955)
* *I vagabondi delle stelle* de Nino Stresa (1956)
* *Mamma sconosciuta* de Carlo Campogalliani (1956)
* *Guaglione* de Giorgio Simonelli (1957)
* *La grande strada azzurra* di Gillo Pontecorvo (1957)
* *Lazzarella* de Carlo Ludovico Bragaglia (1957)
* *Anna di Brooklyn* de Carlo Lastricati e Reginald Denham (1958)
* *La spada e la croce*, noto anche come *Maria Maddalena*, de Carlo Ludovico Bragaglia (1958)
* *Il ritratto di Dorian Gray'' de Daniele D'Anza (1958) - Filme de TV
* *Cerasella* de Raffaello Matarazzo (1959)
* *Il padrone delle ferriere* de Anton Giulio Majano (1959)
* *Spavaldi e innamorati* de Giuseppe Vari (1959)
* *Un militare e mezzo* de Steno (1959)
* *Annibale* de Carlo Ludovico Bragaglia e Edgar George Ulmer (1959)
* *Cartagine in fiamme* de Carmine Gallone (1960)
* ''Juke box, urli d'amore* de Mauro Morassi (1960)
* *Giuseppe venduto dai fratelli* de Irving Rapper (1960)
* *Il mio amore è scritto sul vento* de Luis César Amadori (1961)
* *Le meraviglie di Aladino* de Henry Levin e Mario Bava (1961)
* *Il dominatore dei sette mari* de Rudolph Maté e Primo Zeglio (1962)
* *Il giorno più corto* de Sergio Corbucci (1962)
* *O Gatopardo* de Luchino Visconti (1963)
* *Là dove scende il sole* de Alfred Vohrer (1964)
* *Giorni di fuoco* de Harald Reinl (1964)
* *Sparate a vista su Killer Kid* de Leopold Lahola (1965)
* *Danza di guerra per Ringo* de Harald Philipp (1965)
* *Surehand - Mano veloce* de Alfred Vohrer (1965)
* *Operazione terzo uomo* de Alfred Weidenmann (1965)
* *Il magnifico emigrante* de Franz Antel (1965)
* *I Nibelunghi - Sigfrido* de Harald Reinl (1966)
* *I Nibelunghi - La vendetta de Crimilde* de Harald Reinl (1966)
* *Io non protesto, io amo* de Ferdinando Baldi (1967)
* *La feldmarescialla (Rita fugge... lui corre... egli scappa)* de Steno (1967)

#### Como Terence Hill 
* *Dio perdona... io no!* de Giuseppe Colizzi (1967)
* *Little Rita nel West* de Ferdinando Baldi (1967)
* *Preparati la bara!* de Ferdinando Baldi (1967)
* *Os catro moinantes* (*I quattro dell'Ave Maria*) de Giuseppe Colizzi (1968)
* *La collina degli stivali* de Giuseppe Colizzi (1969)
* *Barbagia (La società del malessere)* de Carlo Lizzani (1969)
* *La collera del vento* de Mario Camus (1970)
* *Chamábanlle Trindade* de E.B. Clucher (1970)
* *Il corsaro nero* de Vincent Thomas (1971)
* *...continuavano a chiamarlo Trinità* de E.B. Clucher (1971)
* *Il vero e il falso* de Eriprando Visconti (1971)
* *...Più forte ragazzi!* de Giuseppe Colizzi (1972)
* *E despois chamáronlle o magnífico* de E.B. Clucher (1972)
* *Il mio nome è Nessuno* de Tonino Valerii (1973)
* *...altrimenti ci arrabbiamo!* de Marcello Fondato (1974)
* *Dous misioneiros* de Franco Rossi (1974)
* *Un genio, due compari, un pollo* de Damiano Damiani (1975)
* *I due superpiedi quasi piatti* de E.B. Clucher (1977)
* *La Bandera: marcia o muori* de Dick Richards (1977)
* *Mister Miliardo* de Jonathan Kaplan (1977)
* *Pari e dispari* de Sergio Corbucci (1978)
* *Io sto con gli ippopotami* de Italo Zingarelli (1979)
* *Poliziotto superpiù* de Sergio Corbucci (1980)
* *Chi trova un amico, trova un tesoro* de Sergio Corbucci (1981)
* *Don Camillo* de Terence Hill (1983)
* *Nati con la camicia* de E.B. Clucher (1983)
* *Non c'è due senza quattro* de E.B. Clucher (1984)
* *Miami supercops - I poliziotti dell'ottava strada* de Bruno Corbucci (1985)
* *Renegade - Un osso troppo duro* de E.B. Clucher (1987)
* *Lucky Luke* de Terence Hill (1991) - Filme de TV
* *Lucky Luke* de Terence Hill, Ted Nicolaou e Richard Schlesinger (1991-1992) - Serie TV 
* *En Noiteboa armouse o belén* de Terence Hill (1994)
* *Potenza virtuale* de Anthony M. Dawson (1997)
* *Don Matteo* de Enrico Oldoini (2000) - Serie TV
* *Don Matteo 2* de Leone Pompucci e Andrea Barzini (2001) - Serie TV
* *Don Matteo 3* de Enrico Oldoini, Leone Pompucci e Andrea Barzini (2002) - Serie TV
* *Don Matteo 4* de Giulio Base e Andrea Barzini (2004) - Serie TV

### Director 
* *Don Camillo* (1983); tamén producida por el.
* *Lucky Luke* (1991) - Filme de TV
* *Lucky Luke* (1991-1992) - Serie TV (relativamente agli episodi *Midsummer*, *Grand Delusions* e *Nobody's Fool*)
* *Botte di Natale* (1994)

### Na escenografía 
* *Renegade - Un osso troppo duro'' de E.B. Clucher (1987)